Trelis/gawiki huggingface dataset:
Henry Hudson. Taiscéalaí agus maraí Sasanach ba ea Henry Hudson a bhí gníomhach go luath san 17ú haois. Tá cáipéisi a bhreithe in easnamh ach ceaptar gur rugadh i Londain é. Ceaptar freisin gur chaith sé a óige i seirbhís ar farraige mar bhí sé ina chaptaen i gceannas ar long faoin am a bhfuil an chéad trácht air sna foinsí scríofa.
Bhí an-tóir ar spíosraí agus táirgí eile an Domhain Thoir ag an am agus mar sin bhí ceannaithe agus rialtais na hEorpa i gcomórtas géar lena chéile chun bealach ní ba dhírí sall a bhaint amach. Tar éis roinnt aistear farraige a dhéanamh ar son ceannaithe Sasanacha de chuid an Chomhlacht Muscovy, a bhí ag iarraidh teacht ar an bPasáiste Siar ó Thuaidh go dtí an India, thaiscéal Hudson cuid den réigiún ar a dtugtar Nua-Eabhrac air anois faoi choimirce Chomhlacht Dúitseach na hIndia Thoir. An "Halve Maen" ("Leath Gealaí") an t-ainm a bhí ar a bhád an uair sin. Ar an aistear deireanach dó, chuaigh sé ní b’fhaide ó thuaidh ar lorg an bhealaigh úd go dtí an tOirthear agus tháinig sé ar Chaolas Hudson agus ar Bhá Hudson i gCeanada. I ndiaidh an geimhreadh a chaitheamh i mBá James sa bhliain 1611, rinne cuid den chriú ceannairc ina aghaidh agus tréigeadh é i mbád beag in éineacht lena mhac, a bhí ina dhéagóir go fóill, agus le hochtar den chriú a d’fhan dílis dó nó a bhí tinn. Níl a fhios cad a tharla dóibh ina dhiaidh sin.
Gníomhaireacht Náisiúnta um Bainistíocht Sócmhainní. Is foras í an Ghníomhaireacht Náisiúnta um Bainistíocht Sócmhainní nó GNBS "(National Asset Management Agency "nó" NAMA)" a bhunaíodh ag na hÉireann sa bhliain (2009). 
Feidhmíonn an GNBS mar dhroch-bhanc chun déileáil leis an ngéarchéim airgeadais Éireannach agus le díbhoilsciú an bholgáin réadmhaoine.
Cúlra.
Sa bhliain 2008, thug an rialtas ag an am ráthaíocht *gan teorainn* do gach taisce i sé institiúid airgeadais a bhí faoi úinéireacht Éireannach. Ach d'éirigh an Géarchéim airgeadais ag an am i bhfad níos measa, agus an ráthaíocht thar a bheith costasach. Chinn an rialtas céanna sa bhliain 2009 droch-bhanc a bhunú chun an costas don cháiníocóir a laghdú. 
Ritheadh an t-acht a chuir an GNBS ar bun ar 22 Samhain 2009. 
Gnóthaí.
Cheannaigh an GNBS iasachtaí fhorbairt réadmhaoine ó na bainc ag íoc astu le 'bannaí rialtais' (sa bhliain 2010, thug an BCE údarás do Bhanc Ceannais na hÉireann, "Emergency liquidity assistance" a chur ar fáil). 
Easpa dídine.
Dúirt an rialtas sa bhliain 2014 go raibh sé dóchasach go gcuirfeadh an GNBS roinnt foirgneamh ar fáil chun aghaidh a thabhairt ar ghéarchéim na heaspa dídine.
Jan Breydel. Cuirtear i leith Jan Breydel (a rugadh i mBrugge sa 13ú haois) go raibh sé i gceannas an Brugse Metten, sé sin, an ceannairc in aghaidh Pilib IV na Fraince ("Fraincis: Philippe IV de France").
Stiúir Breydel a bhí ina bhúistéir, mar aon le Pieter de Coninck a bhí ina bhfíodóir, an Brugse Metten i mí na Bealtaine, sa bhliain 1302. Thart ar trí seachtaine roimh, ar an 1ú Bealtaine, bhí siad páirteach in ionsaí ar chaisleán Mhale agus i ndíothúchán iomlán a gharastúin Fhrainceach. Léiríonn na cartlanna i mBrugge, go raibh Jan Breydel i láthair ó 8 Iúil go dtí 10 Iúil, 1302, i gKortrijk, mar soláthraí feoil do na trúpaí. Ar bhonn an taifead seo, glactar leis go ginearálta go raibh sé ag throid ar an 11ú Iúil, sa bhliain 1302 i gCath na Spor Ór (Ollainnis:Guldensporenslag).
An Maidrín Rua. Amhrán traidisiúnta Éireannach is ea An Maidrín Rua. 
Teanga.
Úsáidtear idir Ghaeilge agus Bhéarla san amhrán. Is í an Ghaelainn an phríomhtheanga ann, ach tá Béarla i gcuid de na línte freisin, go mór mór sa chomhrá idir an t-amhránaí agus an sionnach.
An t-amhrán.
Curfá:
An tSárlainn. Is í an tSárlainn (i nGearmáinis "das Saarland" [das ˈzaːɐ̯lant], aistriúchán litriúil "tír na Sáire") an cúigiú stát déag is mó de réir daonra agus an tríú stát déag is mó de réir achair sa Ghearmáin. Ach amháin na cathairstáit, tá sí ar an stát is lú ann. Tá sí suite in iardheisceart na Gearmáine.
Cath Chnoc na nOs. Troideadh Cath Chnoc na nOs sa bhliain 1647, le linn 
Chogadh na hAon Déag mBliana, cuid de Chogaí na dTrí Ríocht, idir Arm an Chomhcheangail faoi cheannas Thiobóid Taaffe, 1ú Iarla Chairlinn
agus arm na bParlaiminteoirí faoi cheannas Murchadh Ó Briain, 1ú Iarla Inse Uí Chuinn (Béarla: Murrough O’Brien). Chreach Murchadh Caiseal sa bhliain 1647 agus rinne sé léirscrios ar Chúige Mumhan, rud a tharraing 'Murchadh an Dóiteáin' air mar leasainm. Rug Murchadh bua mór ar arm Thiobóid Taaffe, an chéad Iarla Chairlinn, ag Cath Chnoc na nOs i Mí na Samhna 1647, bua a mhill Arm an Chomhcheangail i gCúige Mumhan.
Christopher West. Is údar Caitliceach agus léachtóir é an Meiriceánach Críostóir West (rugadh 1969) agus is fearr is eol do dhaoine é de bharr a chuid oibre ar shraith an Phápa Eoin Pól II dar teideal "Diagacht an Choirp".
Eolas.
Is léachtóir poiblí é ar ábhair mar antraipeolaíocht Chríostaí, an Chré, an mhoráltacht, na Sacraimintí, an pósadh, an chollaíocht agus shaol an teaghlaigh. Bíonn sé ag labhairt freisin ar an raidió agus ar an teilifís. Tá sé ar dhuine de na príomh-theagascóirí in Institiúid Dhiagacht an Choirp, a chuireann cúrsaí ar leibhéal iarchéime agus cláir oiliúna eile ar fáil. Tá sé féin agus a bhean chéile Wendy ina gcónaí i gContae Lancastar, Pennsylvania (SAM), agus tá cúigear leanbh acu. 
Oideachas.
Ghnóthaigh Críostóir West Baitsiléir Ealaíon in Antraipeolaíocht i 1992 ó Ollscoil Maryland. I 1996, deimhníodh é mar Theagascóir d'Ullmhú an Phósta in Ard-deoise Washington, DC. Sa bhliain 1997, bhain sé Máistreacht i Staidéir Dhiagachta amach.
Léirmheas.
De réir an diagaí David L. Schindler, cuireann West claonadh panghnéasúlach chun cinn a fhíonn gach gníomhaíocht thábhachtach dhaonna agus osnadúrtha le gnéas gan idirdhealú a dhéanamh mar is gá. Chosain an diagaí morálta, Dr Janet Mac Ghabhann, West a rá go raibh a chuid oibre "go hiomlán ceart" agus go bhfuair sí freagra Schindler "corr."
Dhírigh an diagaí Michael Waldstein, a scríobh aistriúchán cinntitheach ar Dhiagacht an Choirp, ar ráite Schindler in aiste a foilsíodh ar InsideCatholic.com. Dúirt Waldstein go raibh tuairim Schindler "diúltach".
Tá comhráiteas a thacaíonn le hobair West eisithe ag Justin Cairdinéal Rigali, Ardeaspag Philadelphia agus Kevin Rhoades, Easpag Harrisburg. Dúirt siad go raibh siad cinnte go bhfuil Diagacht Eoin Pól II ar an gCorp luachmhar don Eaglais, go deimhin gur bronntanas ón Spiorad Naoimh í dár linne. Bhí sé riachtanach, an teanga scolártha a 'aistriú' i gcatagóirí níos inrochtana le go mbainfeadh an gnáthdhuine tairbhe aisti. Chun é seo a dhéanamh is misean ar leith é Institiúid Dhiagacht an Choirp, agus creidimid go bhfuil Chríostóir West, léachtóir ón Institiúid agus urlabhraí, tíolactha le cairiosm ar leith leis an misean sin a chur i gcrích. Lena scil iontach mar láithreoir, lena léargas mar smaointeoir, agus le hómós as cuimse ar mhistéir na collaíochta daonna, tá sé in ann teacht ar na mílte inár gcultúr atá gonta go gnéasach le soiscéal an tslánaithe i gCríost.
Rheinland-Pfalz. Is í Dúiche na Réine agus an Phalaitíneacht (Tír na Réine uaireanta; i nGearmáinis "Rheinland-Pfalz" ['ʁaɪnlant 'pfalts]) an seachtú stát is mó de réir daonra agus an naoú stát is mó de réir achair sa Ghearmáin. Tá sí suite in iarthar na Gearmáine. Tá an stát ag críochantacht leis na stáit Ghearmánacha seo: Tuaisceart na Réine agus an Viostfáil, Hessen, Baden-Württemberg agus an tSárlainn. Thairis sin, tá teorainn aici leis an bhFrainc, le Lucsamburg agus leis an mBeilg.
Stair.
Tharla Athmhíleatú ar Dhúiche na Réine 7 Márta 1936, nuair a cháin Adolf Hitler Comhaontú Locarno agus sheol sé 15,000 saighdiúir agus 22,000 póilín ón nGearmáin isteach i nDúiche na Réine. Bhí an réigiún, ar an teorainn leis an Fhrainc, ina chrios maolánach “dímhíleataithe” ag an am sin. Sheas na Comhghuaillithe i leataobh, áfach.
Ceamara digiteach. Is é atá i gceist le ceamara digiteach ná ceamara a thógann físeáin nó grianghraif socair go digiteach trí íomhánna a taifead le braiteoir íomhá leictreonach. Is féidir le an chuid is mó de ghnáth ceamaraí dlúthaigh taifead a dhéanamh ar torann agus físeáin a bhfuil ag gluaiseacht chomh maith 
Is féidir le ceamaraí digiteach rudaí a dhéanamh nach bhfuil na shean ceamaraí scannáin ábalta a dhéanamh:
Go bunúsach oibríonn siad ar an prionsabail céanna, sé sin go ghlacann an lionsa le scairt athraitheach chun solais a dhíriú ar ghléas a ghlacann íomhánna. Déanann an teaglaim idir an scairt agus an meicníocht comhla an méid ceart solais ligint ar an ghléas a ghlacann íomhánna, mar an gcéanna leis an ceamara scáileáin an t-aon difríocht ná go mbíonn an ghléas an ghlacann íomhánna sa ceamara digiteach, digiteach, in ionad ceimiceach sa ceamara scáileáin.
Tá ceamaraí digiteacha ionchorpraithe in a lán ghléasanna leictreonacha a n-úsáidimis sa lá atá inniu ann, ag réimsiú ó ríomhairí so-ghluaiste agus fóin pócaí go dtí an Teileascóp Hubble agus ghléasanna eile réalteolaíochta.
An Réin Thuaidh-Viostfáil. Is é An Réin Thuaidh-Viostfáil (i nGearmáinis "Nordrhein-Westfalen", giorrúchán: "NRW") an stát is mó de réir daonra agus an ceathrú stát is mó de réir achair sa Ghearmáin. Tá sé suite in iarthar na Gearmáine. Tá an stát ag críochantacht leis na stáit Ghearmánacha seo: An tSacsain Íochtarach, Hessen, agus Tír na Réine agus an Phalaitíneacht. Thairis sin, tá teorainn aige leis an mBeilg agus leis an Ísiltír. 
Tá an ceathrú "ceirtleán uirbeach" is mó san Eoraip (tar éis Moscó, Londain, agus Páras) suite anseo: Ceantar Ruhr ("Ruhrgebiet", achar 4435 km² agus daonra 5.3 milliún) leis na cathracha seo gar dá chéile: Duisburg, Oberhausen, Bottrop, Mülheim an der Ruhr, Essen, Gelsenkirchen, Bochum, Herne, Hagen, Dortmund, Recklinghausen, agus Hamm.
Tá thart ar 10.5 milliún duine ina gcónaí i Mórcheantar Réin-Ruhr ("Metropolregion Rhein-Ruhr").
Amchrios. Is crios de dhromchla an domhain é an t-amchrios ina bhfuil an t-am céanna agus an dáta céanna ar bhonn rialacha. 
Ó Am Áitiúil go hAmchrios.
Mar gheall ar imrothlú an domhain, tá an t-am áitiúil fíor ("an t-am áitiúil na gréine") i ngach áit níos "luaithe" ná an t-am áitiúil sa chéad áit eile "soir" nó tá sé níos "moille" ná an t-am sa chéad áit eile "siar" de réir airde na gréine. B'éigean an clog a shocrú de cheithre nóiméad gach céim fhaid (= timpeall is 83 km) siar nó soir. Mar shampla: Má bheadh sé a hocht a chlog i gCill Bheagáin, bheadh sé 4 nóiméad tar éis a hocht i mBaile Átha Cliath. 
Dá bhrí sin bunadh na hamchriosanna. Cuimsíonn amchriosanna 15 céim fhaid go hiondúil. De bharr 15 céim fhaid, uair amháin atá an difríocht ama idir dhá amchrios comharsanachta.
Ach cuirtear amchrios i bhfeidhm ar an tír uile de ghnáth (cé is moite de na tíortha móra agus d'oileáin scoite). Agus is féidir le gach tír bheith in amchrios a rogha. Mar sin, tá limistéar Am Lár na hEorpa (UTC +1), mar shampla, níos mó ná 15 céim fhaid ionas go bhfuil an t-am céanna i gcuid mhór na hEorpa.
Tá níos mó ná amchrios amháin sna tíortha móra, m. sh., tá 11 amchrios sa Rúis (UTC +2 go dtí UTC +12) agus 5 amchrios i gCeanada (UTC -3.5 go dtí UTC -8).
Ach, ar an taobh eile, níl ach crios ama amháin i nDaon-Phoblacht na Síne: am Bhéising (UTC +8).
Zorin OS. Tionscnamh.
Is é Zorin OS córas oibriúcháin do ríomhairí atá bunaithe ar Ubuntu. Is dáileadh Linux é.. Tá comhéadain ghrafaigh úsáideora cosúil le Windows aige.. Cuireann sé slí níos éasca ar fail do úsáideoirí Windows chun athraigh go dtí Linux mar tá Zorin OS bunaithe ar Ubuntu, tá sé éasca cabhair a fhail. Is foinse oscailte é Zorin OS. Is féidir Úsáideoirí é a cóipeáil, athrú agus a dháil. Is é Zorin OS saor .
Stair agus Forbairt.
Fógraiodh Zorin OS le Zorin Soft i Mí Meán Fómhair sa bhliain 2008. Thosaigh forbairt ag an am céanna. Bhí pleananna le córas oibriúcháin bunaithe ar Ubuntu le comhéadain ghrafaigh úsáideora cosúil le Windows a dhéanamh. Bhí pleananna Zorin OS a scaoil ar 1 Eanáir 2009 ach bhain moill aige mar bhí deacrachtaí teicniúla. Scaoil an príomh beta den Zorin OS ar 5 Bealtaine 2009. Scaoileadh an dara beta, Zorin OS Lite beta, ar 30 Bealtaine 2009. Ba é Zorin OS Lite beta, leagan stríoctha den beta bunúsach a bhí scaoileadh níos luaithe an mí céanna. Pleananna den scéim Zorin OS eile, Zorin OS Educational, ba é a cealaigh. Bhí sé ag dul a beidh córas oibriúcháin Zorin OS atá bunaithe ar Zorin OS Lite, é a bheith de mhúin paistí. Athraigh Zorin OS Lite go Zorin OS agus Zorin OS bunúsach (den príomh beta) ba é a cealaigh. Scaoileadh an príomh leagan seasmhach de Zorin OS ar 1 Iúil 2009.
Scrúdadh Zorin OS sa Chéinia d'oideachas. Bunaíodh seo a chur ar bun le Camara, charthanacht Ghaelach a sheolann sean ríomhairí go dtí Afraice chun na daoine a mhúineadh.
Faoi láthair Zorin OS curtha íoslódáil ar thart ar 2,000 uaire as an láithreán gréasáin oifigiúil.
Gnéithe.
Rinneadh Zorin OS do éasca le húsáid ach bíonn a lán gnéithe eile aige. Bíonn "Terminal" go riarachán, GIMP eagarthóir pictiúr, Firefox brabhsálaí gréasáin, an tsraith oifig OpenOffice.org agus a lán ríomhchlár eile. Zorin OS áirítear ríomhchlár tweaking deisce ar a dtugtar "Ubuntu Tweak". Zorin OS thagann chomh maith le clár ar a dtugtar "WINE" a ligeann ritheann tú Windows ríomhchláir ar do ríomhaire le Zorin OS. Is féidir leat rith freisin i Zorin OS, Windows úsáid "Virtual Box" nó "Vmware" atá ar fáil le híoslódáil.
Suiteáil.
Tagann an íoslódáil "Zorin OS" pacáiste le comhaid .iso ar féidir leat a sruthán isteach ar DVD agus isteach i do ríomhaire. Is féidir leat siúl Zorin OS díreach as an DVD, é seo a dtugtar Live DVD. Zorin OS úsáideann an suiteálaí Ubiquity a stiúraíonn an úsáideoir tríd an bpróiseas a shuiteáil gan stró.
An tSacsain Íochtarach. Is í an tSacsain Íochtarach (as Gearmáinis "Niedersachsen" [ˈniːdɐzaksn̩], as Freaslainnis Thoir "Läichsaksen", as Gearmáinis Íochtarach "Neddersassen") an ceathrú stát is mó de réir daonra agus an dara stát is mó de réir achair sa Ghearmáin. Tá sí suite i dtuaisceart na Gearmáine. Tá an stát ag críochantacht leis na stáit Ghearmánacha seo: Schleswig-Holstein, Hamburg, Mecklenburg-Vorpommern, Brandenburg, An tSacsain-Anhalt, Thüringen, Hessen agus Tuaisceart na Réine agus an Viostfáil. An dá chuid den chathairstát Bremen atá crioslaithe aige. Thairis sin, tá teorainn aici leis an Ísiltír.
Pádraig Mac Fhearghusa. Rugadh Pádraig Mac Fhearghusa i mBaile Átha Fínín in iarthar Chontae Chorcaí sa bhliain 1947. File nótáilte agus gníomhaí Gaeilge is ea é.D'fhreastail sé ar Choláiste Bhréanainn i gCill Airne agus ansin ar Choláiste Phádraig i nDroim Conrach, mar ar cháiligh sé mar oide bunscoile. Bhain sé amach céim BA sa Choláiste Ollscoile, Baile Átha Cliath, sa bhliain 1970 i nGaeilge, i Stair agus i bhFealsúnacht. Sa bhliain 1971 rinne sé an tArd-Teastas san Oideachas i gColáiste na Tríonóide. Ba bhunmhúinteoir é go dtí an bhliain 1975, agus d’aistrigh sé ansin go dtí Meánscoil an Leith-Triúigh i gContae Chiarraí.
Bhunaigh sé Scoil Lán-Ghaeilge Mhic Easmainn i dTrá Lí sa bhliain 1978, agus bhí lámh aige i mbunú trí Ghaelscoil eile. Chuidigh sé le Ghaelcholáiste Chiarraí a bhunú, agus ba é cathaoirleach an choláiste.
Bhí sé ina Uachtarán Chonradh na Gaeilge: atoghadh é sa bhliain 2010 agus sa bhliain 2024.
Saothar.
Bailiúcháin filíochta agus eile atá foilsithe aige:
Is é an t-eagarthóir é ar mhíosachán liteartha Feasta.
Cuireadh dhá dhán dá chuid, 'An Teaghlach Naofa agus Naomh Eoin i dTírdhreach' agus 'Eibhlinn', isteach i dTaisce Aithris Filíochta na hÉireann.
S4C. Soláthraí chraoltóir teilifíse is ea Sianel Pedwar Cymru, nó an Stáisiún S4C ("Es Pedwar Ec") sa Bhreatain Bheag. Thosaigh sé ag craoladh ar an 1 Samhain, 1982. Tá sé mar fhreagracht ag S4C seirbhís i mBreatnais a chur ar fáil le linn an bhuaic-ama craoltóireachta go príomha. Roimh a bunaíodh S4C, bhíothas ag brath ar chláir i mBreatnais ó am go chéile ar na seirbhísí teilifíse de chuid an BBC agus HTV sa Bhreatain Bheag. Is minic a craoladh iad sin go déanach san oíche nó ag tráthanna eile nach mbeadh an tóir orthu.
Le linn na 1970í, rinne gníomhaithe teanga feachtas láidir le go mbeadh seirbhís teilifíse i mBreatnais ar fáil. Dhiúltaigh roinnt daoine an ceadúnas teilifíse a íoc agus rinneadh dochar fiú do threalamh craolacháin. I 1980, rinne duine darbh ainm Gwynfor Evans troscadh poiblí tar éis do rialtas Margaret Thatcher dul siar ar ghealltanas a rinne siad i dtaobh an bealach Breatnaise. I ndiaidh do dhaoine móra le rá sa Bhreatain Bheag ag an am sin ar nós Ardeaspag Cledwyn Hughes agus Goronwy Daniel bualadh le hairí rialtais Sasanacha, tháinig an rialtas ar athrú meoin agus aontaíodh go mbunófaí an bealach nua teilifíse. Ní S4C a tháirgeadh a chláir féin, ach choimisiúnaigh siad ó chomhlachtaí neamhspleácha iad, bhí cáil ar na beocháin a choimisiúnaigh siad ach go háirithe. Maoiníodh an tseirbhís go príomha trí thacaíocht ón Roinn Cultúir, Meán agus Spóirt i Westminster. Comhlíonann an BBC a dhualgas poiblí trí dheich uair an chloig de chláir a tháirgeadh gach seachtain, lena n-áirítear cláir a bhfuil tóir orthu mar an sobaldráma "Pobol y Cwm" (Muintir an Ghleanna) agus an clár Nuachta. Cosúil le seirbhísí eile poiblí an BBC, déantar iad seo a mhaoiniú trí cheadúnas teilifíse.
Chomh maith leis an gcraolachán ar fud na Breataine Bige, bíonn S4C á chraoladh go digiteach agus craoltar cruinnithe ón Tionól Náisiúnta sa Bhreatain Bheag freisin. Tá fáil ar an tseirbhís trí ghlacadóirí satailíte, agus tríd an "Freeview" (Teilifís Dhigiteach trastíre atá ar fáil saor in aisce) agus ar sheirbhís teilifís cábla in áiteanna i ndeisceart na Breataine Bige.
Tiobóid Taaffe, 1ú Iarla Chairlinn. Ba Ríogaí agus oifigeach airm é Tiobóid Taaffe (t.1603 – 31 Nollaig 1677) a d'imir páirt shuntasach i gCogaí na dTrí Ríocht, agus a d'imigh in éineacht le Séarlas II ar deoraíocht. Tar éis an Athghairm, bronnadh an gradam "1ú Iarla Chairlinn" air.
Beathaisnéis.
D'fhág an Tiarna Seán Taaffe, 1ú Bíocont Taafe, An Corann, Sligeach, cúig pháiste déag ina dhiaidh agus b'é Tiobóid an duine ba shine acu.
Vivion de Valera. Eolaí, fear gnó agus polaiteoir Éireannach ba ea Vivion de Valera (13 Nollaig 1910 – 16 Feabhra 1982), an páiste is sine a rugadh d'Éamon de Valera, iar-Thaoiseach agus iar-Uachtarán na hÉireann, agus do Shinéad de Valera, a bhean chéile. Baisteadh Vivion as a shean-athair Juan Vivion de Valera é, fear de bhunadh na Spáinne a bhí pósta le máthair a athar agus iad ina gcónaí i Stáit Aontaithe Mheiriceá sna 1880í. Is Aire Stáit é a nia Éamon Ó Cuív, agus iar-Aire í a neacht Síle de Valera.
Rugadh i mBaile Átha Cliath é, agus d'fhreastail sé ar Choláiste na Carraige Duibhe, ar Choláiste na hOllscoile, Baile Átha Cliath agus ar Óstaí an Rí. Agus é ina mhac léinn in UCD, bhí sé ina reachtaire ar An gCumann Liteartha agus Stairiúil an choláiste. 
Glaodh chun an bharra é sa bhliain 1937. Chaith sé tréimhse san arm le linn Ré na Práinne, agus chuaigh sé leis an bpolaitíocht sa bhliain 1945. Toghadh mar Theachta Dála de chuid Fhianna Fáil é, agus choimeád sé a shuíochán i nDáil Éireann go dtí na bliana 1981. Bhí sé ina stiúrthóir bainistíochta ar an nuachtán Irish Press idir 1959 agus 1981.
Cailleadh Vivion de Valera i mBaile Átha Cliath sa bhliain 1982, seacht mbliana tar éis bhás a thuismitheoirí.
Schleswig-Holstein. Is í Schleswig-Holstein (fuaimniú as Gearmáinis , as Danmhairgis "Slesvig-Holsten", as Freaslainnis Thuaidh "Slaswik-Holstiinj", as Gearmáinis Íochtarach "Sleswig-Holsteen") an naoú stát is mó de réir daonra agus an dóú stát déag is mó de réir achair sa Ghearmáin. Tá sí suite i dtuaisceart na Gearmáine ar an leithinis na Iútlainne. Tá an stát ag críochantacht leis na stáit Ghearmánacha seo: an tSacsain Íochtarach, Hamburg agus Mecklenburg-Vorpommern. Thairis sin, tá teorainn aici leis an Danmhairg.
Martín de Porres. Naomh is ea Martín de Porres (9 Nollaig 1579 – 3 Samhain 1639). Bráthair Doiminiceach a bhí ann. Rugadh i Líoma, Peiriú, é.
Naomh Gearóid Majella. Ba naomh é Gearóid Majella (6 Aibreán 1726 – 16 Deireadh Fómhair 1755). 
Rugadh i Muro Lucano, Basilicata, san Iodáil é agus fuair sé bás i gCaposele, Campania.
Feadóg stáin. Is uirlis cheoil í an fheadóg stáin. Gaothuirlis adhmaid is ea í, agus sé pholl inti. Tá dlúthbhaint idir an fheadóg stáin agus ceol na gCeilteach.
HTV. Is comhlacht teilifíse é HTV atá mar chuid de líonra ITV atá dírithe ar an mBreatain Bheag agus Sasana Thiar. Cuireadh tús lena chraoladh i 1968. Craolann HTV i mBéarla cé go dtáirgíonn sé cláir Bhreatnaise don stáisiún teilifíse S4C freisin.
Bremen. Is í Cathair Shaor Hainseatach Bremen (as Gearmáinis "Freie Hansestadt Bremen") an stát is lú de réir daonra agus de réir achair sa Ghearmáin. Tá sí suite in iarthuaisceart na Gearmáine ar abhainn an Weser. Tá an stát ag críochantacht leis an stát Gearmánach an tSacsain Íochtarach.
Cé gur cathairstát í Bremen tá dhá chathair éagsúil inti: cathair Bhremen agus cathair Bhremerhaven.
Baden-Württemberg. Is é Baden-Württemberg an tríú stát is mó de réir daonra agus an tríú stát is mó de réir achair sa Ghearmáin. Tá sé suite in iardheisceart na Gearmáine. Tá an stát ag críochantacht leis na stáit Ghearmánacha Tír na Réine agus an Phalaitíneacht, Hessen agus an Bhaváir. Thairis sin, tá teorainn aige leis an Ostair, leis an Eilvéis agus leis an bhFrainc.
Naomh Thérèse de Lisieux. Ba naomh í Thérèse de Lisieux (2 Eanáir 1873 – 30 Meán Fómhair 1897) nó San Thérèse Lisieux, agus bean rialta de chuid na gCairmilíteach Francach. Tá aithne uirthi mar "Bhláithín Íosa" freisin. 
Luathshaol.
Rugadh "Marie-Françoise-Thérèse Martin" in Alençon, an Fhrainc. 
Sa bhliain 1888, chuaigh sí sna mná rialta (Carmelite an Lisieux, an Normainn), agus í 15 bliain d'aois. 
Scríbhneoireacht.
Bhí cineál mistiúil den bheatha reiligiúnach aici. I 1894, scríobh sí dráma gearr faoi Jeanne d'Arc, agus ceann amháin eile an bhliain dár gcionn. Bhí an phríomhpháirt aici sna drámaí seo.
Scríobh sí, is cosúil, dírbheathaisnéis, "Scéal anama" (inniu "dírbheathaisnéis Naomh Treasa leis an Leanbh Íosa"). Bhí an leabhar foilsithe don chéad uair sa bhliain 1898, bliain ina dhiaidh a bás. Ach b'éigean an téacs a athscríobh ó bhonn, rud a rinne an clochar. D'fhoilsigh an leabhar i mBéarla, "The Little Flower of Jesus", don chéad uair sa bhliain 1901. 
Bás agus Oidhreacht.
Cailleadh San Thérèse Lisieux nuair nach raibh sí ach ceithre bliana is fichead ag deireadh an naoú haois déag (eitinn). Chuaigh a grá agus a cráifeacht go mór ar an bpobal. Ainmníodh mar chomhéarlamh na Fraince í in éineacht le Naomh Jeanne d'Arc.
San Thérèse agus an Éireannach.
Thug Mícheál Langton cuairt ar Lisieux i 1923 (is cosúil), de réir ainm.ie. Tharla Treasa bheith á beannú (1923 is cosúil). Bhí Langton ina fhodhéagánach ag na searmanais agus thug Celine, deirfiúr Threasa, timpeall na mainistreach é. 
De bharr na cuairte sin, bheadh ardspéis ag Langton sa naomh feasta. Scríobh sé péire leabhrán: 
I 1926 le cabhair airgid ó mhná rialta Naoimh Louis i gCoillte Mách, d’fhoilsigh sé a aistriúchán ar "Histoire d’une Ame" (Scéal anama: "Beatha fhéin scríbhinn Naomh Treasa leis an Leanbh Íosa"). 
Sna blianta deiridh dá shaol bhí sé ag aistriú an tsaothair chéanna sin arís ach an uair seo ón mbunlámhscríbhinn. D’aistrigh sé freisin litreacha "Threasa agus a Slí na Foirfeachta". 
Saothair.
I measc saothair Naomh Thérèse de Lisieux tá: